CELEX: 32019D0329(01)
Language: et
Date: 2019-03-26 00:00:00
Title: Komisjoni rakendusotsus, 26. märts 2019, programmi „Parem koolitus ohutuma toidu nimel“ rahastamise ja 2019. aasta tööprogrammi vastuvõtmise kohta

29.3.2019   
               
               
                  ET
               
               
                  Euroopa Liidu Teataja
               
               
                  C 117/3
               
            
         KOMISJONI RAKENDUSOTSUS,
         26. märts 2019,
         programmi „Parem koolitus ohutuma toidu nimel“ rahastamise ja 2019. aasta tööprogrammi vastuvõtmise kohta
         (2019/C 117/03)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012, (1) eriti selle artiklit 110,
         võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (2) eriti selle artikli 36 lõiget 1,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrus (EÜ) nr 882/2004, (3) milles on sätestatud ametliku kontrolli tegemise üldeeskirjad, võimaldab komisjonil korraldada asjaomase ametliku kontrolli eest vastutavate liikmesriikide pädevate asutuste töötajatele koolituskursusi, mille võib muuta avatuks ka kolmandatest riikidest, eelkõige arengumaadest pärit osalejatele. Need kursused võivad hõlmata koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
                  
               
                     (2)
                  
                  
                     Nõukogu direktiivis 2000/29/EÜ (4) on sätestatud õiguslik alus taimetervisealaste koolituskursuste korraldamiseks.
                  
               
                     (3)
                  
                  
                     Määrusega (EÜ) nr 882/2004 kehtestatud eesmärkide saavutamiseks käivitas komisjon 2006. aastal programmi „Parem koolitus ohutuma toidu nimel“ (5). Komisjoni 20. septembri 2006. aasta teatises „Parem koolitus ohutuma toidu nimel“ selgitatakse sööta ja toitu ning loomade ja taimede tervist käsitleva parema koolituse vajadust ning uuritakse võimalusi koolitustegevuse korraldamiseks tulevikus.
                  
               
                     (4)
                  
                  
                     Määrusega (EL) nr 652/2014 on kehtestatud sätted Euroopa Liidu üldeelarve kulude haldamise kohta toidu- ja söödaohutuse, loomatervishoiu ja loomade heaolu ning taimetervise eeskirjadega seotud valdkondades. Nimetatud määruse artikliga 31 on ette nähtud, et liit võib rahastada ametliku kontrolli eest vastutavate pädevate asutuste personali koolitamist, et töötada välja ametlikku kontrolli ja muid ametlikke toiminguid käsitlev ühtlustatud lähenemisviis, millega tagatakse inimeste, loomade ja taimede tervise kõrgetasemelise kaitse.
                  
               
                     (5)
                  
                  
                     Programmi „Parem koolitus ohutuma toidu nimel“ rakendamise tagamiseks on vaja vastu võtta iga-aastane rahastamisotsus, mida käsitatakse toidu- ja söödaohutuse, loomatervishoiu, loomade heaolu ja taimetervise valdkonna koolitust hõlmava 2019. aasta tööprogrammina. Määruse (EL, Euratom) 2018/1046 (edaspidi „finantsmäärus“) artikliga 110 on kehtestatud rahastamisotsuseid käsitlevad üksikasjalikud eeskirjad.
                  
               
                     (6)
                  
                  
                     Komisjoni rakendusotsusega 2013/770/EL (6) loodud Tarbija-, Tervise-, Põllumajandus- ja Toiduküsimuste Rakendusametile tuleks teha ülesandeks hallata ja rakendada programmi toiduohutusalaste koolitusmeetmetega seotud elemente kooskõlas määrusega (EÜ) nr 882/2004 ja direktiiviga 2000/29/EÜ.
                  
               
                     (7)
                  
                  
                     On vaja võimaldada tasuda makse hilinemise eest viivist vastavalt finantsmääruse artikli 116 lõikele 5.
                  
               
                     (8)
                  
                  
                     Tööprogrammi paindliku rakendamise võimaldamiseks on asjakohane lubada teha muudatusi, mis ei tohiks finantsmääruse artikli 110 lõike 5 tähenduses olla käsitatavad olulisena.
                  
               
                     (9)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON TEINUD JÄRGMISE OTSUSE:
         
            Artikkel 1
            Tööprogramm
            Võetakse vastu iga-aastane rahastamisotsus, mida käsitatakse programmi „Parem koolitus ohutuma toidu nimel“ rakendamise 2019. aasta tööprogrammina, mis on esitatud lisas.
         
         
            Artikkel 2
            Liidu toetus
            Programmi rakendamiseks ette nähtud liidu toetuse maksimummäär 2019. aastaks on 18 000 000 eurot, mis eraldatakse liidu üldeelarve rea 17 04 03 assigneeringutest.
            Esimeses lõigus nimetatud assigneeringud võivad hõlmata ka makse hilinemise eest tasumisele kuuluvat viivist.
         
         
            Artikkel 3
            Paindlikkuse klausel
            Konkreetsete meetmete jaoks ette nähtud eraldiste kumulatiivseid muudatusi, millele vastav summa ei ületa 20 % käesoleva otsuse artikli 2 esimeses lõigus sätestatud liidu toetuse maksimummäärast, ei käsitata finantsmääruse artikli 110 lõike 5 tähenduses olulisena, kui need muudatused ei mõjuta märkimisväärselt meetmete olemust ega tööprogrammi eesmärki. Käesoleva otsuse artikli 2 esimeses lõigus sätestatud liidu toetuse maksimummäära ei suurendata rohkem kui 20 %.
            Esimeses lõigus osutatud muudatusi võib kohaldada vastutav eelarvevahendite käsutaja. Selliseid muudatusi kohaldatakse kooskõlas usaldusväärse finantsjuhtimise ja proportsionaalsuse põhimõtetega.
         
         
            Brüssel, 26. märts 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  ELT L 193, 30.7.2018, lk 1.
         
            (2)  ELT L 189, 27.6.2014, lk 1.
         
            (3)  Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
         
            (4)  Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
         
            (5)  Komisjoni teatis nõukogule ja Euroopa Parlamendile „Parem koolitus ohutuma toidu nimel“, KOM(2006) 519 lõplik, 20.9.2006.
         
            (6)  Komisjoni 17. detsembri 2013. aasta rakendusotsus 2013/770/EL, millega asutatakse Tarbija-, Tervise- ja Toiduküsimuste Rakendusamet ning tunnistatakse kehtetuks otsus 2004/858/EÜ (ELT L 341, 18.12.2013, lk 69).
      
      
         
            LISA
            1.   Sissejuhatus
            
            Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtuvalt on rahastatavad tööprogrammi meetmed ja eelarve jaotus 2019. aastal järgmised.
            
                        
                                    1.1.
                                 
                                 
                                    Hanked (otsene eelarve täitmine): välislepingud koolitusprogrammi elluviimiseks ja muude õppevahendite jaoks
                                 
                              
                     
                        18 000 000  eurot
                     
                  
                        KOKKU
                     
                     
                        18 000 000  eurot
                     
                  2.   Hanked
            
            Hankelepingute jaoks ette nähtud eelarvevahendite kogusumma on 2019. aastal 18 000 000 eurot.
            ÕIGUSLIK ALUS
            
                        Määruse (EÜ) nr 882/2004 artikkel 51
                        Direktiivi 2000/29/EÜ artikli 2 lõike 1 punkt i
                        Määruse (EL) nr 652/2014 artikkel 31 ja artikli 36 lõige 1
                     
                  EELARVERIDA
            
                        Eelarverida: 17 04 03
                     
                  KAVANDATAVATE LEPINGUTE ÜLDKIRJELDUS
            
                        Iga allpool osutatud tehnilise küsimuse puhul sõlmitakse üks või mitu otsest või konkreetset teenuselepingut. Hinnanguliselt sõlmitakse umbes 20 otsest või konkreetset teenuselepingut. Lepingupartnerid vastutavad koolitusprotsessi kõikide aspektide, sealhulgas sobivate juhendajate valimise, koolituskava ja kõikide tehniliste materjalide väljatöötamise ning vajaduse korral õppekülastuste korraldamise, samuti koolitusruumide üürimise ja osalejatega seotud kõikide logistiliste aspektide (reisimine, majutus, toitlustus) korraldamise eest.
                     
                  KAVANDATAVATE LEPINGUTE TEEMAD
            2019. aasta koolitusmeetmed hõlmavad järgmisi valdkondi.
            
                        Tegevusvaldkond
                     
                     
                        Summa eurodes
                     
                  
                        Loomataudideks valmisolek
                     
                     
                        1 140 000 
                     
                  
                        Loomade heaolu eeskirjad
                     
                     
                        890 000 
                     
                  
                        Antimikroobikumiresistentsus
                     
                     
                        1 115 000 
                     
                  
                        Toiduhügieen ja paindlikkus
                     
                     
                        1 055 000 
                     
                  
                        Toidualane teave ja toidu koostis
                     
                     
                        850 000 
                     
                  
                        Ohuanalüüsi ja kriitiliste kontrollpunktide süsteem (HACCP)
                     
                     
                        1 600 000 
                     
                  
                        Mikrobioloogilised kriteeriumid ja zoonoosid
                     
                     
                        930 000 
                     
                  
                        Toidupettus ja e-kaubandus
                     
                     
                        910 000 
                     
                  
                        Toidutekkelisteks haiguspuhanguteks valmisolek ja nende haldamine
                     
                     
                        730 000 
                     
                  
                        ELi sanitaar- ja fütosanitaareeskirjad
                     
                     
                        2 460 000 
                     
                  
                        Teatavate toimeainete hindamine biotsiide ja taimekaitsevahendeid käsitlevate määruste raames
                     
                     
                        530 000 
                     
                  
                        Lihaga seotud hügieeninõuded ja kontrollid
                     
                     
                        1 040 000 
                     
                  
                        Uus taimetervist käsitlev kord
                     
                     
                        1 290 000 
                     
                  
                        Loomade, toidu ja taimedega seotud valmisolek ja kriisiohje
                     
                     
                        760 000 
                     
                  
                        Liidu ülevaatlike aruannete tõhususe suurendamine
                     
                     
                        750 000 
                     
                  
                        Programmi „Parem koolitus ohutuma toidu nimel“ akadeemia ning veebipõhine õpe ja õpetamine
                     
                     
                        1 350 000 
                     
                  
                        Loomatervishoiu, loomade heaolu, taimetervise ja toiduohutuse alased erandolukorda käsitlevad koolitused, konverentsid, kriisiõppused, õppevahendid ja teabelevitamisvahendid
                     
                     
                        600 000 
                     
                  
                        
                           KOKKU
                        
                     
                     
                        
                           18 000 000 
                        
                     
                  TAOTLETAVAD TEGEVUSEESMÄRGID
            
                        Taotletavad tegevuseesmärgid hõlmavad koolitusprogrammide väljatöötamist, korraldamist ja haldamist kindlaksmääratud valdkondades, et tagada kontrolliva personali suur pädevus, ametlike kontrollide ühtsemaks, objektiivsemaks ja tõhusamaks muutmist kõikjal liidus ning ELi ja kolmandate riikide partnerite kontrollikorra ühtlustamisele kaasaaitamist.
                     
                  EELDATAVAD TULEMUSED
            
                        Komisjoni eelduste kohaselt saavutatakse järgmised tulemused:
                        
                                    a)
                                 
                                 
                                    kontrolliva personali teadlikkuse ja teadmiste paranemine kindlaksmääratud koolitusvaldkondades;
                                 
                              
                                    b)
                                 
                                 
                                    ühise arusaama loomine kehtivatest liidu õigusnormidest ja vahenditest seoses kindlaksmääratud koolitusvaldkondades tehtavate ametlike kontrollidega;
                                 
                              
                                    c)
                                 
                                 
                                    kindlaksmääratud koolitusvaldkondades tehtavate ametlike kontrollide läbiviimise parima tava levitamine;
                                 
                              
                                    d)
                                 
                                 
                                    kogemuste vahetamise soodustamine eesmärgiga tõsta teadmiste taset ja ühtlustada kindlaksmääratud koolitusvaldkondades tehtavate ametlike kontrollide puhul rakendatavat lähenemisviisi;
                                 
                              
                                    e)
                                 
                                 
                                    ametiasutuste valmisoleku ja haldussuutlikkuse suurendamine seoses loomi, toitu ja taimi hõlmavate kriisiolukordadega.
                                 
                              
                  RAKENDAMINE
            
                        Määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks ette nähtud 18 000 000  euro suurust toetust haldab ja rakendab komisjoni rakendusotsusega 2013/770/EL asutatud Tarbija-, Tervise-, Põllumajandus- ja Toiduküsimuste Rakendusamet.
                     
                  ORIENTEERIV HANKEMENETLUSE ALUSTAMISE AEG
            
                        Umbkaudselt 2019. aasta 2.–3. kvartal
                     
                  ORIENTEERIV PAKKUMISKUTSE JAOKS ETTE NÄHTUD SUMMA
            
                        18 000 000  eurot